**Ministru kabineta noteikumu projekta “Pilsonības un migrācijas lietu pārvaldes nolikums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Pilsonības un migrācijas lietu pārvaldes nolikums” (turpmāk – projekts) ir izstrādāts, lai Pilsonības un migrācijas lietu pārvaldes (turpmāk – pārvalde) darbību reglamentējošajā tiesību aktā noteiktu pārvaldes faktiski veicamās funkcijas un uzdevumus, kuri nav ietverti šobrīd spēkā esošajos Ministru kabineta 2006.gada 3. oktobra noteikumos Nr.811 “Pilsonības un migrācijas lietu pārvaldes nolikums”. Tādējādi tiktu nodrošināts tiesiskais regulējums, kas pilnvērtīgi atspoguļotu pārvaldes veicamās funkcijas un uzdevumus. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 16. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts ir izstrādāts, lai pārvaldes darbību reglamentējošajā tiesību aktā noteiktu pārvaldes faktiski veicamās funkcijas un uzdevumus, kuri nav ietverti šobrīd spēkā esošajos Ministru kabineta 2006.gada 3. oktobra noteikumos Nr.811 “Pilsonības un migrācijas lietu pārvaldes nolikums” (turpmāk – pārvaldes nolikums). Pārvaldes nolikuma 2. punktā pārvaldei ir noteiktas šādas funkcijas: īstenot valsts migrācijas un patvēruma politiku; noteikt personu tiesisko statusu valstī; veikt iedzīvotāju uzskaiti valstī; izsniegt personu apliecinošus dokumentus un ceļošanas dokumentus.Ņemot vērā pārvaldes faktiskās funkcijas, pildot valsts pārvaldes uzdevumus, pārvaldei nolikumā ir nosakāmas funkcijas īstenot valsts politiku un nodrošināt attīstību šādās jomās:* migrācija un patvērums;
* personu tiesiskā statusa noteikšana;
* iedzīvotāju uzskaite un dokumentēšana;
* personu apliecinošu dokumentu un ceļošanas dokumentu izsniegšana.

Ievērojot to, ka pārvaldes uzdevumi migrācijas, patvēruma, personu tiesiskā statusa noteikšanas un iedzīvotāju uzskaites jomā, kā arī personu apliecinošu dokumentu un ceļošanas dokumentu izsniegšanas jomā ir noteikti ārējos normatīvajos aktos, projektā pārvaldes uzdevumi minētajās jomās netiek norādīti.Atbilstoši projekta 4.1. apakšpunktā noteiktajam, no pārvaldes funkcijām izrietošos uzdevumus migrācijas jomā pārvalde veic saskaņā ar Imigrācijas likumu, likumu “Par Eiropas Savienības pastāvīgā iedzīvotāja statusu Latvijas Republikā” un uz to pamata izdotajiem normatīvajiem aktiem.Patvēruma jomā pārvalde savus uzdevumus veic saskaņā ar Patvēruma likumu un uz tā pamata izdotajiem normatīvajiem aktiem.Personu tiesiskā statusa noteikšanas jomā pārvalde savus uzdevumus veic saskaņā ar Pilsonības likumu, likumu “Par to bijušās PSRS pilsoņu statusu, kuriem nav Latvijas vai citas valsts pilsonības”, Bezvalstnieku likumu, likumu “Par politiski represētās personas statusa noteikšanu komunistiskajā un nacistiskajā režīmā cietušajiem”, kā arī likumu “Par Otrā pasaules kara dalībnieka statusu” un uz to pamata izdotajiem normatīvajiem aktiem.Kā arī, atbilstoši likumam “Par nacionālās pretošanās kustības dalībnieka statusu” un uz tā pamata izdotajiem Ministru kabineta noteikumiem, pārvalde izgatavo nacionālās pretošanās kustības dalībnieka apliecību, kuru persona saņem attiecīgajā pašvaldībā.Personu apliecinošu dokumentu un ceļošanas dokumentu izsniegšanas jomā pārvalde savus uzdevumus veic saskaņā ar Personu apliecinošu dokumentu likumu un uz tā pamata izdotajiem normatīvajiem aktiem.Savukārt iedzīvotāju uzskaites un dokumentēšanas jomā pārvalde darbojas saskaņā ar Iedzīvotāju reģistra likumu (no 2021. gada 28. jūnija Fizisko personu reģistra likumu) un uz to pamata izdotajiem normatīvajiem aktiem.Pārvalde arī nodrošina Pārvaldes pārziņā esošo valsts informācijas sistēmu funkcionalitāti, līdz ar to projekta 4.2. apakšpunktā ir noteikts, ka pārvalde veido, uztur un attīsta pārvaldes funkciju īstenošanai nepieciešamās informācijas sistēmas un elektroniskos pakalpojumus.Ievērojot, to, ka valsts politikas īstenošana un attīstības nodrošināšana pārvaldes darbības jomās nav iedomājama bez nozares jautājumu rūpīgas izvērtēšanas un analīzes perspektīvā ar procesiem citās nozarēs un valstī kopumā, pārvalde savas kompetences ietvaros analizē migrācijas, patvēruma, personu tiesiskā statusa noteikšanas, iedzīvotāju uzskaites, personu apliecinošu un ceļošanas dokumentu izsniegšanas procesu norisi, veic kā arī veic pētījumus minētajās jomās, kas ir noteikts projekta 4.3. apakšpunktā.Papildus pārvalde veic arī citu iestāžu politikas plānotāju konsultēšanu par migrācijas, patvēruma, personu tiesiskā statusa noteikšanas un personu uzskaites jautājumiem.Attiecīgi, pamatojoties uz projekta 4.3. apakšpunktā minētās analīzes rezultātiem, pārvalde veic pasākumus migrācijas, patvēruma, personu tiesiskā statusa noteikšanas, iedzīvotāju uzskaites, personu apliecinošu un ceļošanas dokumentu izsniegšanas jomu attīstībai.Pārvalde izstrādā pārvaldes kompetences jautājumus reglamentējošu tiesību aktu projektus, iekšlietu ministra vai parlamentārā sekretāra iesniedzamos priekšlikumus Saeimai izskatīšanā esošajiem likumprojektiem un attīstības plānošanas dokumentu projektus, piemēram, koncepcijas, kuras balstītas uz faktiskās situācijas analīzi un izvērtēšanu tādās jomās kā migrācija, patvērums, personu tiesiskā statusa noteikšana, personu uzskaite un dokumentēšana. Minētais uzdevums ir ietverts projekta 4.5. apakšpunktā.Pārvalde izstrādā Latvijas nostājas dokumentus par migrācijas un patvēruma jomas politikas dokumentiem un Eiropas Savienības tiesību aktu projektiem, kas nepieciešami pilnvērtīgai dalībai Eiropas Savienības Padomes darba grupās. Papildus minētajam Pārvalde analizē un no iestādes perspektīvas izvērtē, kā arī sniedz atzinumus par Latvijas nostājas dokumentiem, kas tiek gatavoti dalībai Eiropas Savienības institūcijās citās nozarēs, saskaņojot pozīcijas, instrukcijas un informatīvos ziņojumus.Par savu darbību pārvalde informē sabiedrību tieši un ar plašsaziņas līdzekļu starpniecību, kas ir noteikts projekta 4.7. apakšpunktā.Pārvaldes nodarbinātie pārstāv valsti, paužot un aizstāvot Latvijas nostāju Eiropas Savienības institūcijās un citos starptautiskos pasākumos ar nozari saistītos jautājumos, tomēr pie pārvaldes uzdevumiem pašlaik spēkā esošajā pārvaldes nolikumā minētie uzdevumi nav norādīti. Līdz ar to projekta 4.8. apakšpunktā pārvaldei ir noteikts uzdevums savas kompetences ietvaros pārstāvēt valsts intereses starptautiskajās organizācijās un Eiropas Savienības institūcijās. Savukārt, atbilstoši Eiropas Savienības tiesību aktos noteiktajam, projektā ietverti šādi pārvaldes uzdevumi:- 4.10. apakšpunkts, atbilstoši kuram pārvalde pilda Eiropas attēlu arhivēšanas sistēmas (FADO) dalībvalsts centrālā dienesta uzdevumus, kuri noteikti Padomes Vienotajā rīcībā (1998 .gada 3. decembris), ko Padome pieņēmusi, pamatojoties uz K3. pantu līgumā par Eiropas Savienību, par Eiropas attēlu arhivēšanas sistēmas (FADO) izveidošanu (98/700/TI);- 4.11.1. apakšpunkts, atbilstoši kuram pārvalde pilda nacionālā kontaktpunkta uzdevumus administratīvajai sadarbībai, kas nepieciešama pagaidu aizsardzības īstenošanai, saskaņā ar Padomes Direktīvas 2001/55/EK (2001. gada 20. jūlijs) par obligātajiem standartiem, lai pārvietoto personu masveida pieplūduma gadījumā sniegtu tām pagaidu aizsardzību, un par pasākumiem, lai līdzsvarotu dalībvalstu pūliņus, uzņemot šādas personas un uzņemoties ar to saistītās sekas 27. pantu;- 4.11.2. apakšpunkts, atbilstoši kuram pārvalde pilda nacionālā kontaktpunkta uzdevumus informācijas un dokumentācijas apmaiņā attiecībā uz Eiropas Savienības zilās kartes turētājiem un viņu ģimenes locekļiem saskaņā ar Padomes Direktīvas 2009/50/EK (2009. gada 25. maijs) par trešo valstu valstspiederīgo ieceļošanu un uzturēšanos augsti kvalificētas nodarbinātības nolūkos 22. pantu;- 4.12.1. apakšpunkts, atbilstoši kuram pārvalde pilda valsts kontaktpunkta uzdevumus saziņai ar Eiropas Patvēruma atbalsta biroju par visiem jautājumiem, kas attiecas uz patvēruma atbalsta grupām saskaņā ar Eiropas Parlamenta un Padomes Regulas (ES) Nr. 439/2010 (2010. gada 19. maijs), ar ko izveido Eiropas Patvēruma atbalsta biroju 19. pantu;- 4.12.2. apakšpunkts, atbilstoši kuram pārvalde pilda valsts kontaktpunkta uzdevumus tiešai sadarbībai un informācijas apmaiņai starp Eiropas Savienības dalībvalstu kompetentajām iestādēm par starptautiskās aizsardzības statusa piešķiršanu un atņemšanu saskaņā ar Eiropas Parlamenta un Padomes Direktīvas 2011/95/ES (2011. gada 13. decembris) par standartiem, lai trešo valstu valstspiederīgos vai bezvalstniekus kvalificētu kā starptautiskās aizsardzības saņēmējus, par bēgļu vai personu, kas tiesīgas saņemt alternatīvo aizsardzību, vienotu statusu, un par piešķirtās aizsardzības saturu (pārstrādāta versija) 36. pantu un Eiropas Parlamenta un Padomes Direktīvas 2013/32/ES (2013. gada 26. jūnijs) par kopējām procedūrām starptautiskās aizsardzības statusa piešķiršanai un atņemšanai (pārstrādāta versija) 49. pantu;- 4.12.3. apakšpunkts, atbilstoši kuram pārvalde pilda valsts kontaktpunkta uzdevumus efektīvai sadarbībai un informācijas apmaiņas īstenošanai starp Eiropas Savienības dalībvalstu kompetentajām iestādēm par ieceļošanas un uzturēšanās nosacījumiem trešo valstu valstspiederīgajiem saistībā ar pārcelšanu uzņēmuma ietvaros saskaņā ar Eiropas Parlamenta un Padomes Direktīvas 2014/66/ES (2014. gada 15. maijs) par ieceļošanas un uzturēšanās nosacījumiem trešo valstu valstspiederīgajiem saistībā ar pārcelšanu uzņēmuma ietvaros 26. pantu;- 4.12.4. apakšpunkts, atbilstoši kuram pārvalde pilda valsts kontaktpunkta uzdevumus efektīvai sadarbībai un informācijas apmaiņas īstenošanai starp Eiropas Savienības dalībvalstu kompetentajām iestādēm par ieceļošanu un uzturēšanos pētniecības, studiju, stažēšanās, brīvprātīga darba, skolēnu apmaiņas programmu vai izglītības projektu un viesaukles darba nolūkā saskaņā ar Eiropas Parlamenta un Padomes Direktīvas (ES) 2016/801 (2016. gada 11. maijs) par nosacījumiem attiecībā uz trešo valstu valstspiederīgo ieceļošanu un uzturēšanos pētniecības, studiju, stažēšanās, brīvprātīga darba, skolēnu apmaiņas programmu vai izglītības projektu un viesaukles darba nolūkā (pārstrādāta redakcija) 37. pantu;- 4.12.5. apakšpunkts, atbilstoši kuram pārvalde pilda valsts kontaktpunkta uzdevumus saskaņā ar Eiropas Parlamenta un Padomes Regulu (ES) Nr.2019/1157 (2019. gada 20. jūnijs) par Savienības pilsoņu personas apliecību un Savienības pilsoņiem un viņu ģimenes locekļiem, kuri izmanto tiesības brīvi pārvietoties, izsniegto uzturēšanās dokumentu drošības uzlabošanu 9. pantu;- 4.13. apakšpunkts, atbilstoši kuram pārvalde pilda Eiropas migrācijas tīkla valsts kontaktpunkta uzdevumus saskaņā ar Padomes lēmuma (2008. gada 14. maijs), ar ko izveido Eiropas migrācijas tīklu (2008/381/EK) 5. pantu;- 4.14. apakšpunkts, atbilstoši kuram pārvalde pilda kompetentās iestādes uzdevumus saskaņā ar Eiropas Parlamenta un Padomes Regulas (ES) Nr.604/2013 (2013. gada 26. jūnijs), ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm (pārstrādāta redakcija) 35. pantu;Projekta 4.15. apakšpunktā paredzēts, ka pārvalde veic citus ārējos normatīvajos aktos noteiktos uzdevumus, kuri nav ietverti projektā.Projekta 5.5. apakšpunktā ir noteiktas arī pārvaldes tiesības ārējos normatīvajos aktos noteiktajā kārtībā veikt administratīvā pārkāpuma procesu, kas šobrīd pārvaldes nolikumā nav ietvertas. Savukārt projekta 5.6. apakšpunktā ir noteiktas tiesības pārvaldei ārējos normatīvajos aktos noteiktajā kārtībā izdot administratīvos aktus. |
| 3. | Projekta izstrādē iesaistītās institūcijas un publiskas personas kapitālsabiedrības | Pilsonības un migrācijas lietu pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ietekmē pārvaldē nodarbinātos. Projektā norādītas pārvaldes jau faktiski veicamās funkcijas un uzdevumi, līdz ar to pārvaldes nodarbinātajiem administratīvais slogs nepieaug.  |
| 2. | Tiesiskā regulējuma ietekme uz tautsaimniecību un administratīvo slogu | Pārvaldes nodarbinātajiem administratīvais slogs nav pieaudzis.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts nodrošinās Eiropas Savienības tiesību aktu, atbilstoši kuriem pārvalde pilda nacionālā kontaktpunkta uzdevumus, vienotu uzskaiti un pārskatāmību, tos norādot vienā dokumentā.Pārvaldei uzdots pildīt nacionālā kontaktpunkta uzdevumus saskaņā ar šādos Eiropas Savienības tiesību aktos noteikto:* Padomes Vienotajā rīcībā (1998. gada 3. decembris), ko Padome pieņēmusi, pamatojoties uz K3. pantu līgumā par Eiropas Savienību, par Eiropas attēlu arhivēšanas sistēmas (FADO) izveidošanu (98/700/TI);
* Padomes Direktīvas 2001/55/EK (2001. gada 20. jūlijs) par obligātajiem standartiem, lai pārvietoto personu masveida pieplūduma gadījumā sniegtu tām pagaidu aizsardzību, un par pasākumiem, lai līdzsvarotu dalībvalstu pūliņus, uzņemot šādas personas un uzņemoties ar to saistītās sekas 27. pantā;
* Padomes lēmuma (2008. gada 14. maijs), ar ko izveido Eiropas migrācijas tīklu (2008/381/EK) 5. pantā;
* Padomes Direktīvas 2009/50/EK (2009. gada 25. maijs) par trešo valstu valstspiederīgo ieceļošanu un uzturēšanos augsti kvalificētas nodarbinātības nolūkos 22. pantā;
* Eiropas Parlamenta un Padomes Regulas (ES) Nr. 439/2010 (2010. gada 19. maijs), ar ko izveido Eiropas Patvēruma atbalsta biroju 19. pantā;
* Eiropas Parlamenta un Padomes Direktīvas 2011/95/ES (2011. gada 13. decembris) par standartiem, lai trešo valstu valstspiederīgos vai bezvalstniekus kvalificētu kā starptautiskās aizsardzības saņēmējus, par bēgļu vai personu, kas tiesīgas saņemt alternatīvo aizsardzību, vienotu statusu, un par piešķirtās aizsardzības saturu (pārstrādāta versija) 36. pantā;
* Eiropas Parlamenta un Padomes Regulas (ES) Nr.604/2013 (2013. gada 26. jūnijs), ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm (pārstrādāta redakcija) 35. pantā;
* Eiropas Parlamenta un Padomes Direktīvas 2013/32/ES (2013. gada 26. jūnijs) par kopējām procedūrām starptautiskās aizsardzības statusa piešķiršanai un atņemšanai (pārstrādāta versija) 49. pantā;
* Eiropas Parlamenta un Padomes Direktīvas 2014/66/ES (2014. gada 15. maijs) par ieceļošanas un uzturēšanās nosacījumiem trešo valstu valstspiederīgajiem saistībā ar pārcelšanu uzņēmuma ietvaros 26. pantā;
* Eiropas Parlamenta un Padomes Direktīvas (ES) 2016/801 (2016. gada 11. maijs) par nosacījumiem attiecībā uz trešo valstu valstspiederīgo ieceļošanu un uzturēšanos pētniecības, studiju, stažēšanās, brīvprātīga darba, skolēnu apmaiņas programmu vai izglītības projektu un viesaukles darba nolūkā (pārstrādāta redakcija) 37. pantā;
* Eiropas Parlamenta un Padomes Regulas (ES) Nr.2019/1157 (2019. gada 20. jūnijs) par Savienības pilsoņu personas apliecību un Savienības pilsoņiem un viņu ģimenes locekļiem, kuri izmanto tiesības brīvi pārvietoties, izsniegto uzturēšanās dokumentu drošības uzlabošanu 9. pantā.
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | * Padomes Vienotā rīcība (1998. gada 3. decembris), ko Padome pieņēmusi, pamatojoties uz K3. pantu līgumā par Eiropas Savienību, par Eiropas attēlu arhivēšanas sistēmas (FADO) izveidošanu (98/700/TI);
* Padomes Direktīvas 2001/55/EK (2001. gada 20. jūlijs) par obligātajiem standartiem, lai pārvietoto personu masveida pieplūduma gadījumā sniegtu tām pagaidu aizsardzību, un par pasākumiem, lai līdzsvarotu dalībvalstu pūliņus, uzņemot šādas personas un uzņemoties ar to saistītās sekas 27. pants;
* Padomes lēmuma (2008. gada 14. maijs), ar ko izveido Eiropas migrācijas tīklu (2008/381/EK) 5. pants;
* Padomes Direktīvas 2009/50/EK (2009. gada 25. maijs) par trešo valstu valstspiederīgo ieceļošanu un uzturēšanos augsti kvalificētas nodarbinātības nolūkos 22. pants;
* Eiropas Parlamenta un Padomes Regulas (ES) Nr. 439/2010 (2010. gada 19. maijs), ar ko izveido Eiropas Patvēruma atbalsta biroju 19. pants;
* Eiropas Parlamenta un Padomes Direktīvas 2011/95/ES (2011. gada 13. decembris) par standartiem, lai trešo valstu valstspiederīgos vai bezvalstniekus kvalificētu kā starptautiskās aizsardzības saņēmējus, par bēgļu vai personu, kas tiesīgas saņemt alternatīvo aizsardzību, vienotu statusu, un par piešķirtās aizsardzības saturu (pārstrādāta versija) 36. pants;
* Eiropas Parlamenta un Padomes Regulas (ES) Nr.604/2013 (2013. gada 26. jūnijs), ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm (pārstrādāta redakcija) 35. pants;
* Eiropas Parlamenta un Padomes Direktīvas 2013/32/ES (2013. gada 26. jūnijs) par kopējām procedūrām starptautiskās aizsardzības statusa piešķiršanai un atņemšanai (pārstrādāta versija) 49. pants;
* Eiropas Parlamenta un Padomes Direktīvas 2014/66/ES (2014. gada 15. maijs) par ieceļošanas un uzturēšanās nosacījumiem trešo valstu valstspiederīgajiem saistībā ar pārcelšanu uzņēmuma ietvaros 26. pants;
* Eiropas Parlamenta un Padomes Direktīvas (ES) 2016/801 (2016. gada 11. maijs) par nosacījumiem attiecībā uz trešo valstu valstspiederīgo ieceļošanu un uzturēšanos pētniecības, studiju, stažēšanās, brīvprātīga darba, skolēnu apmaiņas programmu vai izglītības projektu un viesaukles darba nolūkā (pārstrādātā redakcija) 37. pants;
* Eiropas Parlamenta un Padomes Regulas (ES) Nr.2019/1157 (2019. gada 20. jūnijs) par Savienības pilsoņu personas apliecību un Savienības pilsoņiem un viņu ģimenes locekļiem, kuri izmanto tiesības brīvi pārvietoties, izsniegto uzturēšanās dokumentu drošības uzlabošanu 9. pants.
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas (ES) Nr.439/2010 19.pants | Projekta4.12.1. apakšpunkts | Atbilst pilnībā | Neparedz stingrākas prasības  |
| Regulas (ES) Nr.604/2013 35.pants | Projekta4.14. apakšpunkts | Atbilst pilnībā | Neparedz stingrākas prasības |
| Regulas (ES) Nr.2019/1157 9.pants | Projekta 4.12.5. apakšpunkts | Atbilst pilnībā | Neparedz stingrākas prasības |
| Direktīvas 2001/55/EK 27.pants | Projekta4.11.1. apakšpunkts | Atbilst pilnībā | Neparedz stingrākas prasības |
| Direktīvas2009/50/EK 22.pants | Projekta 4.11.2. apakšpunkts | Atbilst pilnībā | Neparedz stingrākas prasības |
| Direktīvas 2011/95/ES 36.pants | Projekta 4.12.2. apakšpunkts | Atbilst pilnībā | Neparedz stingrākas prasības |
| Direktīvas2013/32/ES 49.pants | Projekta 4.12.2. apakšpunkts | Atbilst pilnībā | Neparedz stigrākas prasības |
| Direktīvas2014/66/ES26.pants | Projekta 4.12.3. apakšpunkts | Atbilst pilnībā | Neparedz stingrākas prasības |
| Padomes lēmuma 2008/381/EK 5.pants | Projekta 4.13. apakšpunkts | Atbilst pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā sākotnējās ietekmes novērtējuma ziņojums (anotācija) pirms tā iesniegšanas Valsts sekretāru sanāksmē tika ievietots Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību un sabiedrības pārstāvjiem nodrošinātu iespēju rakstiski sniegt viedokli par noteikumu projektu tā izstrādes stadijā, 2020. gada 11. augustā informācija par projektu ievietota Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība”. Sabiedrībai viedokli bija iespējams iesniegt līdz 2020. gada 24. augustam. |
| 3. | Sabiedrības līdzdalības rezultāti | Par projektu priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

A.Plūme 67829785

anitra.plume@pmlp.gov.lv